Politieke ontleders is dit eens dat dit ŉ kwade dag sal wees as Suid-Afrika, wat ŉ grondlegger van die Statuut was, onttrek. Verskeie van die ISH se proses- en bewysregreëls is op aandrang van die Suid-Afrikaanse regering ingevoeg. As Suid-Afrika onttrek, sal dit gesien word dat ons nie menseregteskendings teenstaan nie.
Prof. André Duvenhage, politieke ontleder van die Noordwes-Universiteit, voorspel ook groter isolasie vir Suid-Afrika indien hy aan die ISH onttrek.
Hy het gesê met dié besluit wys Suid-Afrika dat hy hom toenemend skaar aan die kant van state wat hulle skuldig maak aan ernstige menseregtevergrype. “Dit wys die oppergesag van die reg is nie meer prioriteit nommer een vir ons nie.”
Kotzé het gesê indien Suid-Afrika wel wil onttrek, kan hy nie wegkom van die vroeëre dilemma rondom al-Basjir nie en bly hy aanspreeklik vir die besluite wat hy geneem het om hom nie uit te lewer nie.
Viljoen het ook daarop gewys dat die ISH se beweerde vooroordeel teen Afrika meer oënskynlik as werklik is. In die derde plek het hy geargumenteer dat die oorspronklike redes vir die behoefte aan en vir die ondersteuning van die ISH nie verander het nie. Die wêreld, Afrika inkluis, het aangedring op ŉ hof wat kon verseker diegene wat vir ernstige misdade soos volksmoord en oorlogsmisdade verantwoordelik is, bly nie ongestraf nie. “Die Strafhof het Afrika nodig en Afrika die Strafhof. Dié situasie bly onveranderd.”
Dankie vir die artikel!! Dus, hulle kan vergeet om te onttrek, so maklik is dit darem ook nie, onder meer agv die skanse van die Grondwet wat IN PLEK IS.